《闻大参滕公擢任岭南有寄二首 其二》
明代·胡应麟

五岭看乘传，千峰引佩刀。春随南极迥，云拥太微高。

雾鳄先移瘴，溟鲸已息涛。独怜吴越士，泪满别时袍。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。